‘JAS’ติดใจเล็งซื้อหุ้นคืนรอบ4อีก10%
“JAS” จ่อซื้อหุ้นคืนเป็นครั้งที่ 4 ไม่เกิน 10% ของทุนจดทะเบียน เอาใจผู้ถือหุ้นหลังราคาไม่สะท้อนมูลค่าที่แท้จริง
13 ต.ค. 2554

“JAS” จ่อซื้อหุ้นคืนเป็นครั้งที่ 4 ไม่เกิน 10% ของทุนจดทะเบียน เอาใจผู้ถือหุ้นหลังราคาไม่สะท้อนมูลค่าที่แท้จริง
นายพิชญ์ โพธารามิก ประธานเจ้าหน้าที่บริหาร บริษัท จัสมิน อินเตอร์เนชั่นแนล (JAS) เปิดเผยว่า ที่ประชุมคณะกรรมการบริษัทเมื่อวันที่ 12 ต.ค. 2554 มีความเห็นว่าบริษัทอาจจะดำเนินการซื้อหุ้นคืนอีกครั้ง ซึ่งในการดำเนินการซื้อหุ้นคืนในจำนวนไม่เกิน 10% ของทุนจดทะเบียน 
ทั้งนี้ เพื่อบริหารทางการเงินและเป็นประโยชน์แก่ผู้ถือหุ้น โดยจะดำเนินโครงการภายหลังจากพ้น 1 ปี นับแต่วันสิ้นสุดโครงการซื้อหุ้นคืนครั้งหลังสุด คือ หลังจากวันที่ 26 พ.ย. 2554 ซึ่งเป็นไปตามหลักเกณฑ์ของตลาดหลักทรัพย์แห่งประเทศไทย
ผู้บริหารจาก JAS กล่าวว่า การตัดสินใจจะดำเนินการซื้อหุ้นอีกครั้งของบริษัท ถือว่าเป็นการซื้อหุ้นคืนในครั้งที่ 4 แล้ว เพราะบริษัทได้ซื้อหุ้นคืนมาแล้ว 3 ครั้ง โดยครั้งสุดท้ายเสร็จสิ้นเมื่อเดือน พ.ย. 2553 และตามเกณฑ์ของตลาดการดำเนินซื้อหุ้นคืนในครั้งถัดจะต้องมีระยะห่าง 1 ปี ดังนั้นครั้งนี้คาดว่าจะเกิดขึ้นในช่วงเดือน พ.ย.
สำหรับผลของการซื้อหุ้นคืนสามารถตอบโจทย์ทั้งในแง่ของการสร้างเสถียรภาพของราคาหุ้น การบริหารสภาพคล่อง และการเพิ่มผลตอบแทนให้กับผู้ถือหุ้นในแง่ของเงินปันผลที่เพิ่มสูง เพราะทุกครั้งที่ครบกำหนดต้องดำเนินการกับหุ้นที่ซื้อคืนบริษัทจะใช้วิธีการลดทุน m